Diari Oficial de la Generalitat Valenciana


Sumari del DOGV 6303, del 05-07-2010 (2010/7025)

ACORD de 29 d'abril de 2010, de la Junta de Govern, de creació de fitxers de dades de caràcter personal de titularitat pública.
-------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2010/04/29/(1)/dof/vci/html**

### Dades del document

Número de DOGV
:   6303

Data del DOGV
:   05-07-2010

Secció del DOGV
:   I. DISPOSICIONS GENERALS

Número del document
:   2010/7025


Data del document
:   29-04-2010

Organisme emissor
:   Col·legi Territorial d'Administradors de Finques de València

Tipus de document
:   Acord

Descriptors 

:   * col·legi professional
    * dades personals
    * base de dades
    * legislació

ACORD de 29 d'abril de 2010, de la Junta de Govern, de creació de fitxers de dades de caràcter personal de titularitat pública. [2010/7025]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), establix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.   
El Col·legi Territorial d'Administradors de Finques de València és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la Llei 2/1974, de Col·legis Professionals, de 13 de febrer, modificada per les lleis 74/1978, de 26 de desembre; 7/1997, de 14 de febrer, i Reial Decret Llei 6/2000, de 23 de juny, i en el seu Estatut propi, aprovat per la Resolució de 16 de setembre de 2002, de la secretària general de la Conselleria de Justícia i Administracions Públiques, per la que resol inscriure en el número 1 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, l'adaptació dels Estatuts del Col·legi Territorial d'Administradors de Finques de València (2002/11539).  
Com a corporació de dret públic i en els termes que figuren en la jurisprudència del Tribunal Constitucional, en sentències com les de 20/88 i 87/89, correspon al Col·legi Territorial d'Administradors de Finques de València l'exercici de totes aquelles funcions d'interés públic que directament i en relació amb la professió pel legislador li siguen encomanades o bé li siguen delegades per l'administració.   
Entre les indicades funcions corresponen al Col·legi Territorial d'Administradors de Finques de València, en l'àmbit de la seua competència, l'ordenació de l'activitat professional, vetlant per l'ètica i dignitat professional i el respecte degut als drets dels particulars, així com l'exercici de la facultat disciplinària en l'orde professional i col·legial i l'adopció de totes aquelles mesures conduents a evitar l'intrusisme professional.   
En virtut d'això, amb un informe previ favorable de l'Agència Espanyola de Protecció de Dades, de conformitat amb el que disposa l'article 20 de la Llei 15/1999, de 13 de desembre, la Junta de Govern del Col·legi Territorial d'Administradors de Finques de València, en sessió celebrada el dia 29 d'abril de 2010 acorda, per unanimitat, l'aprovació de la disposició de creació de fitxers de titularitat pública de caràcter personal de la corporació, en els termes següents:   
Article 1  
Es creen els fitxers de dades de caràcter personal de titularitat pública de la responsabilitat del Col·legi Territorial d'Administradors de Finques de València que s'indiquen en els annexos de la present disposició i que hauran d'adequar-se als termes i condicions previstos en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, i disposicions de desplegament, en particular a les prescripcions establides en el Reial Decret 1720/2007, de 21 de desembre, pel que s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El Col·legi Territorial d'Administradors de Finques de València com a responsable dels fitxers i tractaments haurà d'adoptar les mesures necessàries per a garantir que les dades de caràcter personal existents en estos s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer, i la resta de normativa de caràcter general o sectorial que afecte la professió, en relació amb la Llei Orgànica 15/1999, de 13 de desembre, de Protecció de Dades de Caràcter Personal.   
Article 3  
Els professionals afectats podran exercir els drets d'accés, rectificació, oposició i cancel·lació, davant de la Secretaria General del Col·legi Territorial d'Administradors de Finques de València, en la seu oficial de la corporació, a València, plaça de Crespins, 3 - 46409 València, o al correu electrònic: , indicant «dades personals» en l'assumpte d'este.  
Article 4  
Delegar en la Junta Directiva del Col·legi Territorial d'Administradors de Finques de València la creació d'aquells nous fitxers de dades de caràcter personal de titularitat pública que, si és el cas, resulten necessaris per a l'exercici de les finalitats i funcions públiques pròpies del Consell, d'acord amb la Llei de Col·legis Professionals i la Llei de Protecció de Dades.   
Així mateix es delega en la indicada Junta Directiva la modificació o supressió de tots els fitxers de titularitat pública de responsabilitat del Col·legi Territorial d'Administradors de Finques de València.   
DISPOSICIONS FINALS  
   
Primera  
La present disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a) de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 5 del Reial Decret 1332/1994, de 20 de juny de 1994, que desenrotlla determinats aspectes de la Llei Orgànica 5/1992, i que està en vigor en tant que no s'opose a la LOPD, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer per a la seua inscripció en el Registre General de Protecció de Dades, per mitjà del trasllat a través del model normalitzat que a este efecte elabore l'Agència, d'una còpia de la disposició de creació del fitxer.  
Segona  
La present disposició entrarà en vigor l'endemà de la seua publicació en el Diari Oficial de la Comunitat Valenciana (DOCV).  
València, 29 d'abril de 2010.- La secretaria del Col·legi Territorial d'Administradors de Finques: Alicia Castellano Llorens.  
ANNEX I   
  
  
\* \* \* \* \* \* \* \* \* \* \* \* \*  
ANEXO I   
  



Còpia Permalink ELI